Sosialisme: Staat faal mense | Netwerk24
Koeëls vlieg in wilde jaagtog; 18 vuurwapens gekry
Dit het koeëls gereën in Bethelsdorp in die Oos-Kaap toe lede van die polisie se blitspatrollie en vyf vermeende rowers in 'n wilde jaagtog op mekaar geskiet het.
Fury verdien dikker beursie
Die Wêreldboksraad (WBR) wil hê dat Tyson Fury meer sous skep uit sy herontmoeting met die swaargewigkampioen Deontay Wilder.
Nóg 'n All Black-angel vir Wasps
Die Engelse rugbyklub Wasps het hul tweede All Black-aanwins in twee dae aangekondig, met die Hurricanes-vaskopstut Jeff Toomaga-Allen wat hom ook aanstaande seisoen by hulle aansluit.
F1-legende uit hospitaal ontslaan
Die driemalige Formule Een-wêreldkampioen Niki Lauda is uit 'n hospitaal in Oostenryk ontslaan nadat hy ernstige griep gehad het, berig bbc.com.
Die ANC se vae plan in sy verkiesingsmanifes vir 'n "buigsamer monetêre beleid" vir die Reserwebank dui op onrusbarende kortsigtigheid oor hoe fyn die ratwerk van 'n land se finansiële bestuur inmekaarsteek.
Die Burger-spotprent: 18 Januarie 2019
Hoorafstand van Jesus
Opgee is nooit vir Petrus 'n opsie nie. Hy oorweeg nooit om Jesus te verlaat nie, selfs al struikel hy 'n paar keer oor sy eie tekorte.
'Kanarie' vlieg na VSA
Suid-Afrikaanse rolprentkuns het nog 'n deurbraak gemaak met die Afrikaanse rolprent Kanarie wat in Amerika te sien gaan wees.
Soet of sout – dié wafels is heerlik
Sê die woord "wafel" en die meeste mense dink waarskynlik aan 'n soet deegbederf gelaai met roomys of room en ander lekkergoed.
Sosialisme: Staat faal mense
Deur Pj Van Staden, Bloemfontein 28 Februarie 2018 00:00
Christo van der Rheede skryf in "Is sosialisme net sleg vir SA?" (Netwerk24, 26.02) baie insiggewend oor 'n moontlike ewewig tussen die beginsels van sosialisme en kapitalisme. Hy haal David Attenborough aan – dat enigeen wat in onbeperkte groei op 'n planeet met beperkte hulpbronne glo, gek moet wees.
Ons weet sosialisme misluk omdat dit nie soos die vryemarkstelsel selfregulerend is nie, en die wêreld se ekonomie te kompleks is om dit te probeer reguleer. Ons laat kapitalisme dus toe om sy verloop van vraag en aanbod te neem en probeer dan die newe-effekte wat daaruit vloei te hanteer, soos en wanneer dit opduik.
Dié newe-effekte, soos die gaping wat tussen ryk en arm ontstaan, bring ons tot die gevolgtrekking dat kapitalisme 'n gewete moet hê, wat ons dan as sosiale verantwoordelikheid definieer. Dié verantwoordelikheid is waar sosialisme sy grondslag in die vryemarkstelsel vestig. Ons verseker ook die behoud daarvan deur belasting te betaal.
Die vlieg in die salf is korrupte en onbevoegde regerings wat die term "sosialisme" aansien vir "eiebelang", en dan die gemeenskap in sý (die regering se) verantwoordelikheid faal. Die ewewig (belastingaanspreeklikheid) tussen die kapitalistiese en sosiale beginsels staan dus reeds sterk. Ons benodig net effektiewe regering.
Die eintlike dilemma lê nie in ons ekonomiese ideologie nie, maar in die realiteit van oorbevolking. Té min mense besef dat ons planeet net soveel het om te gee. Aanwassing kan nie meer as 'n spontane, natuurlike fenomeen beskou word wat sy eie gang moet gaan nie. Dit móét beheer word, want daar is nie 'n alternatief anders as uitwissing nie.
Warren Buffett het al vertel sy sekretaresse betaal meer belasting as hyself, want sy verdien 'n salaris; hy verdien sy geld deur geld. In Suid-Afrika is slegs die eerste R30 000 uit renteverdienste belastingvry, per jaar, terwyl 'n ryke R10 miljoen uit die land kan neem sonder om 'n sent belasting te betaal.